system
Răspunde în limba română, în stilul Wikipedia, cat mai corect gramatical.
user
Spune-mi informații despre Comuna Izvoarele, Teleorman.
assistant
Izvoarele (anterior Găuriciu) este o comună în județul Teleorman, Muntenia, România, formată numai din satul de reședință cu același nume.

Istoric 

Localitatea Izvoarele este situata la sud de Alexandria pe șoseaua către Zimnicea. Coloniștii bulgari apar menționați în documente din anii 1806–1814 și 1828–1834. 25 de familii de bulgari au trecut Dunărea în 1827 și s-au stabilit la Izvoarele în anul următor. În registrul de evidență al populației din 1838 se înregistrează prezența a 137 de gospodării „sârbești” (bulgarii din Țările Române erau înregistrați drept sârbi în documentele vremii). La sfârșitul secolului al XIX-lea numărul total de locuitori era de 1.378, aproape toți bulgari, lucrând mai ales în agricultură. Gustav Weigand care a vizitat satul în 1898 a furnizat statistici similare. Mai târziu, el a inclus satul în atlasul său ca localitate cu populație bulgară. În 1908 S. Romanski a găsit 360 de familii de bulgari. Bătrânii i-au spus că bulgarii coloniști au venit în mai multe valuri din regiunea Plevna și mai precis din Ralevo, lor alăturându-se și bulgari basarabeni. În timpul cercetărilor de teren din 1972 s-a stabilit că aproape toți locuitorii (aproximativ 4.000) erau bulgari și dialectul era bine păstrat.

Demografie 

Conform recensământului efectuat în 2021, populația comunei Izvoarele se ridică la 2.048 de locuitori, în scădere față de recensământul anterior din 2011, când fuseseră înregistrați 2.578 de locuitori. Majoritatea locuitorilor sunt români (96%), iar pentru 3,27% nu se cunoaște apartenența etnică. Din punct de vedere confesional, majoritatea locuitorilor sunt ortodocși (94,24%), cu o minoritate de creștini după evanghelie (1,95%), iar pentru 3,32% nu se cunoaște apartenența confesională.

Politică și administrație 
Comuna Izvoarele este administrată de un primar și un consiliu local compus din 11 consilieri. Primarul, , de la , este în funcție din . Începând cu alegerile locale din 2020, consiliul local are următoarea componență pe partide politice:

Note

Vezi și 
 Bulgarii din satul Gauriciu, jud. Teleorman .

Monumente istorice 
 Biserica "Sf. Nicolae”. Datare: 1834

Izvoarele
Izvoarele
Izvoarele